எள்ளு கொள்ளு முதலியவற்றின் மாறு] காயின் வெவ்வேறு நிலைகள் பூம்பிஞ்சு, திருகுபிஞ்சு, இளம்பிஞ்சு, பிஞ்சு, அரைக்காய், காய், முக்காற்காய், கன்னற்காய் அ. பழக்காய், கடுக்காய் அ. கருக்காய் என வெவ்வேறு சொற்களாற் குறிக்கப் படுகின்றன. இதில் மாம்பிஞ்சு வடு, பலாப்பிஞ்சு மூசு, எட்பிஞ்சு கவ்வை, தென்னை, பனையின் பிஞ்சு குரும்பை , வாழை கச்சல், பாக்கு நூழாய், நெல் கருக்கல் என்றும் விதப்பித்துக் கூறப்படுகின்றன. (பாவாணர், ஒப்பியல் மொழிநூல்) அறுவடை செய்வது எல்லாம் விதை நெல் அல்ல. களத்து மேட்டில் கிடக்கும் கருக்காய் கூட முளைக்கும். நாற்று வளரும். பயிர் வளர்ந்து கதிர் வரும். ஆனால், ஒரு சில நெல் மணிகள் மட்டுமே இருக்கும். (தினமலர், 26 ஜனவரி 2011) கருக்காய் கடிப்பவர்போல் (திவ். திருவிருத். 64) எஜமானிற்கு விசுவாசமாக உழைத்த பெருமாள் .. விசுவாசிடா! பதவி கூட கேக்க மாட்டான்! அதனால தான் அவனுக்கு பதவி கொடுக்கலை. கடுக்காய் கொடுக்கப்பட்டது. “அவனுக்கு ஒரு பதவி போட்டுக் கொடுக்கணும்டா!. அவனில்லாமல் இந்தத் தொகுதி இல்லை!” காது பட பேசிவிட்டு, வேலை வாங்கிக் கொண்டு, கடைசியில் குடும்பத்து தூரத்து சொந்தத்திற்கு காசு அள்ளும் பதவியை விட்டுக் கொடுத்தார் ஓர் தலைவர். (வளர்ந்த குதிரை, கிருஷ்ணகுமார்) உருண்ட மலையாள எழுத்துக்களில் கடுக்காய் மையில் எழுதப்பட்ட எழுத்துக்கள்.  அவன் ஜோசியர் கடுக்காய் மை செய்வதை கண்டிருக்கிறான். ஜாதகங்களை அவர் இப்போதும் கடுக்காய் மையில்தான் எழுதுகிறார். எழுத்தாணியால் ஓலையில் எழுதுத்துதான் அதிகம். சிலர் காகிதத்தில் வேண்டுமென்று கேட்பார்கள். அவர்களுக்காக கடுக்காய் மையைத் தொட்டு முள்ளம்பன்றி முள் கூர்த்து செய்த பேனாவால் எழுதிக் கொடுப்பார்.